11 Re tshwanetse go ikobela Jehofa mo go sengwe le sengwe, fela jaaka Kalebe wa Moiseraele a ne a dira. (Dute. 1:36) Fa Baiseraele ba sena go gololwa kwa Egepeto ka lekgolo la bo16 la dingwaga B.C.E., Moshe o ne a romela banna ba le 12 go ya go tlhola Kanana, mme ditlhola di le 2—Kalebe le Joshua—ke tsone fela di neng tsa rotloetsa batho gore ba ikanye Modimo ka mo go feletseng mme ba tsene mo nageng. (Dipa. 14:6-9) Dingwaga di ka nna 40 moragonyana, Joshua le Kalebe ba ne ba sa ntse ba tshela e bile ba ntse ba latela Jehofa ka botlalo, mme Modimo o ne a dirisa Joshua go etelela Baiseraele pele go tsena mo Lefatsheng le le Solofeditsweng. Le fa go ntse jalo, go lebega ditlhola tse di se nang tumelo tse di lesome di ile tsa swa fa Baiseraele ba ne ba tsamaya mo nageng ka dingwaga tse 40.—Dipa. 14:31-34.